Galicismos en castellano

Los **galicismos en castellano** han entrau en diferents periodos de la historia, pero en especial dende lo sieglo XVIII dica lo sieglo XX, cuan l'anglés eclixó a lo francés como luenga d'uso internacional. La influencia ye lexica y morfosintactica.

## Galicismos a traviés de la historia
En la Edat Meya bi heba una influencia ultrapirenenca por lo camín de Sant Chaime, por las repoblacions con occitans y franceses y por las reformas relichiosas entroron dende Francia y por lo prestichio de lo feudalismo y la vida cortés francesas. Los galicismos medievals entroron a la vegada que los occitanismos. A vegadas son dificils de diferenciar. Lo camín de Sant Chaime estió una ruta important d'entrada d'estos estrancherismos, por lo que lo proceso d'entrada medieval de galicismos y occitanismos en castellano estió lo mesmo que en navarro-aragonés, levando en la mes gran part de los casos las mesmas palabras. En lo sieglo XIV continaban entrando galicismos relacionaus con la vida de l'aristocracia sinyorial.

Lo castellano medieval fonema postalveolar fricativo sonoro común con lo francés, occitán y catalán. Los galicismos con este fonema lo conservaban en la forma adaptada en castellano, manimenos en la evolución fonetica de lo castellano postmedieval estas palabras prendrían lo fonema velar de la J castellana actual, d'astí la pronunciación de *jardín*, (en lo suyo orichen un chermanismo francico cognato de "huerto").

En lo sieglo XVI bi habió una nueva introducción de galicismos por unas circumstancias diferents. L'emperador Carlos V introdució lo cerimonial borgonyón en la cort, lo que trayó una terminolochía de cargos oficials (*[[furrier]]*, *[[ugier]]*, *[[sumiller]]*). Las guerras de los Países Baixos espanyols a partir de 1566 posoron en contacto parlants de las luengas d'Oil (picardo y valón sobre tot) con los soldaus y cargos espanyols destinaus en ixa zona, y transmitioron una terminolochía militar con palabras como *[[conboy]]*, *[[recluta]]*, *[[calibre]]*, *[[petardo]]*, *[[carabina]]* y *[[circunvalación]]*.

En lo sieglo XVIII las modas parisinas influiban en la vida social espanyola, lo que sumau a la influencia intelectual de la Ilustración francesa fació que bi hese una profusión de galicismos, muitos de los cuals no han plegau dica los nuestros días. A part de la ilustración, los siguients cambios de lo sistema politico y economico europeu con la evolución de lo capitalismo, la democracia y lo sistema bancario facioron que encara entrasen mes galicismos.

L'adaptación fonetica de los galicismos ye diferent a la de lo castellano medieval, que teneba una fonetica mes pareixida a la francesa. Lo castellano moderno no tiene lo fonema postalveolar fricativo sonoro de lo castellano medieval y de lo francés, lo que fa s'haiga d'adaptar con *s* u, coincidindo con como se fa en aragonés, con *ch*:
**Bijouterie* > *[[bisuteria]]*.
**Beige* > *[[beis]]*.
**Jaquette* > *[[chaqueta]]*.
**Jarretière* > *[[charretera]]*.

Ye en este periodo que entroron los galicismos morfosintacticos, beluns de los cuals han encomenzau a desapareixer en la segunda mitat de lo sieglo XX.

Los campos lexicos con mes entrada de galicismos son la vestimenta y estilismo (*[[pantalon]]*), lo mobiliario, casa y alochamiento (*[[hotel]]*), la gastronomía (*[[croqueta]]*), la incheniería y mecanica (*[[engranache|engranaje]]*), l'actividat militar (*[[brigadier]]*), la banca (*[[bolsa]]*), l'administración (*[[personal]]*) y la politica (*[[parlamento]]*).

A primers de lo sieglo XX continoron entrando galicismos pero con menor intensidat, estando desplazau lo francés progresivament por l'anglés a livel internacional a mitat de sieglo. Son galicismos de lo sieglo XX: *consomé*, *[[cruasant|croissant]]* / *cruasán*, *champiñón*, *charcutería*, *baguette*, *maquis*, *masacre*, *debacle*, *élite* / *elite*, *entente*, *dossier*, *boutique*, *boîte*, *bigudí*, *capó* / *capot*, *carnet* / *carné*, *beige* / *beis*.

## Galicismos morfosintacticos
En lo sieglo XVIII entroron las locucions verbals francesas con lo verbo *faire* homologas de las aragonesas con lo verbo fer: *hacer las delicias*, *hacer el amor*, etcetera...

L'uso de l'articlo definiu con lo nombre d'un país *La España*, *La Italia* ye un galicismo que ha deixau d'estar frecuent en castellano moderno.

Posar l'adchectivo calificativo *pequeño* antes de lo substantivo ye un galicismo que calca *petit* con l'orden chermanico d'orichen francico propio de bel adchectivo francés. En castellano lo tipico ye fer servir un diminutivo.

A vegadas un galicismo puede prener un chenero diferent en castellano, por eixemplo *[[mortalera (delito)|massacre]]* ye masculín en francés y feminín en castellano.

## Sufixos de los galicismos
Muitos de los galicismos presentan sufixos como *-age*, *-et*, *-ier*, etcetera. La entrada de palabras con estos sufixos y los equivalents en occitán, catalán han puesto fer que haigan feito productivas.

### Sufixo ''-aje'' < ''-age''
En la Edat Meya entroron las primeras palabras con lo sufixo *-aje*, que deriva de la terminación latina *-ATICU*. Este sufixo corresponde a l'antigo sufixo castellano *-atgo* > *-azgo* y a l'aragonés *[[sufixo -ache|-ache]]*, encara que en romanz navarro y en aragonés medieval tamién se pueda documentar *-atgo*.

La entrada de palabras con lo sufixo catalán, occitán *-atge* y francés *-age* (*courage, potage*), adaptadas con lo fonema orichinal, fizo que lo sufixo *-aje* ya fuese productivo en lo sieglo XVII. Lo feito que s'hesen adaptau muitas palabras con este sufixo tamién permitiría que, en periodos posteriors en los que la pronunciación castellana s'heba diferenciau mes de la francesa, s'adaptasen los galicismos en *-age* con la pronunciación de la J velar de lo castellano moderno (*garaje*).

Son galicismos con lo sufixo *-aje*:
**Atelaje*: de lo francés *attelage*.
**Bagaje*: de lo francés *bagage*, orichen de la palabra *[[bahe]]* de l'Alto Aragón referida a caballerías.
**Camuflaje*.
**Coraje*, de lo francés *courage*, relacionau con *[[corazón|cœur]]*.
**Chantaje*.
**[[Doblache|Doblaje]]*.
**[[Esnionache|Espionaje]]*.
**[[Garache|Garaje]]*: de lo francés *garage*, relacionau con *[[gara|gare]]*.
**[[Kilometrache|Kilometraje]]*.
**[[Libertinache|Libertinaje]]*.
**Potaje*: de lo francés *potage*, relacionau con *[[pot]]*.
**[[Tatuache|Tatuaje]]*: de lo francés *tatouage*.

### Sufixo ''-ete'', ''-eta'' < ''-et'', ''-ette''
Bel autor consideró que o sufixo *-ete*, *-eta* yera un galicismo, o cual se demostró que no yera cierto, pus as primeras documentacions d'este sufixo en castellano son de la Edat Meya tardana y se troban en palabras d'etimolochía catalana con o sufixo *-et*, *-eta*, (y se podría decir que tamién aragonesa por existir u haber existiu belunas d'estas palabras en aragonés).

Son d'orichen francés palabras de lo castellano en *-ete*, *-eta* como:
**[[Maleta]]*: de lo francés antigo *malete*.
**Chanzoneta*: de lo francés *chansonette*.
**Jarrete*: de lo francés *jarret* ("tarso"), a la vegada relacionau con "garra" y un celtismo.
**[[Brazalete]]*: de lo francés *[[bracelet]]*.
**Corchete*: de lo francés *crochet* ("gancho"), a la vegada un escandinavismo.
**[[Banquete]]*: de lo francés *[[banquet]]*.
**[[Coselete]]*: de lo francés *[[corselet]]*.
**[[Billete]]*: de lo francés *[[billet]]*.
**[[Bufete]]*: de lo francés *buffet* (una clase de mesa). En castellano se refiere a una mesa d'escribir,  u a un *bufete de abodagos*. S'ha adaptau d'una traza diferent en *bufet libre* u *bufé libre*.
**[[Clarete]]*: de lo francés *[[claret]]*.
**[[Pistolete]]*: de lo francés *[[pistolet]]*.

### Sufijo ''-ela'' < ''-elle''
Bi ha palabras acabadas en *-ela* que se remontan a palabras francesas acabadas en *-elle*, que ye lo sufixo cognato de l'aragonés *-iella* y de lo italiano *-ella*.
**[[Canela]]*: de lo francés *cannelle*, en francés antigo *canele*, y de lo italiano *canella*, diminutivo de *canna*, "canya".
**Damisela*: de lo francés antigo *dameisele* y de lo latín vulgar **DOMINICELLA*. 
**[[Melissa officinalis|Cidronela]]*: de lo francés *citronelle* (*Melissa officinalis*).
**[[Pastorela]]*: de lo francés *pastourelle* y de l'occitán *pastorela*.

Los galicismos en *-el* pueden provenir de lo francés antigo, d'un periodo cuan encara no heba vocalizau en *u* la *l* final que surchió por la evolucion dende *-ĔLLU* ta *-eau*. 
**[[Batel]]*. en francés actual ye *bateau*.
**[[Bedel]]*. en francés actual ye *bedeau*.
**[[Burel]]*. en francés rechional actual *buriau*.
**[[Redondel]]*. en francés actual *rondeau*.
**[[Tropel]]*. en francés actual *troupeau*.

Lo sufixo francés *-el* cognato de l'aragonés *[[sufixo -al|-al]]* y derivau de lo latín *-ALIS* tamién se troba en bel galicismo:
**HOSPITĀLIS* > *[[hotel|hôtel]]*.
**LĪMINĀRIS* > *LĪMITĀLIS* > *lintel* > *[[Cabecero|dintel]]*.

La terminación *-el* no siempre se remonta a un sufixo *-el* en francés orichinal:
**[[Broquel]]*: deriva de *bouclier*.
**[[Coser|Corcel]]*: deriva de *coursier*.

### Sufixo ''-ier''
Los cargos creyaus por Carlos V con la introducción de lo cerimonial borgonyón levaban lo sufixo *-ier* y no s'adaptoron morfolochicament en la suya mes gran part:
**[[Coustillier]]* > *costiller*.
**[[Greffier]]* > *grefier*, *grafier*.
**[[Fourrier]]* > *furrier*.
**[[Huissier]]* > *ugier*.
**[[Panetier]]* > *panetero*.
**[[Sommelier]]* > *somelier* > *sumiller*.

En tiempos posteriors s'introducioron atras palabras con sufixo *-ier*:
**[[Brigadier]]*.
**[[Croupier]]* > *[[crupier]]*.
**[[Sommier]]* > somier*.

=== Sufixo *-ote* ===
**Brulote*.
**Camelote*.
**Cubilote*.
**Culote*.
**Escote*.
**Estricote*, en la [[locucions adverbials de manera en castellano|locución adverbial de manera]] *al estricote*, se remonta a la mesma radiz chermanica que l'aragonés *estricallar*.
**Galipote*.
**Garrote*.
**Gavota*.
**Lingote*.
**Matalote*.
**Papillote*.

=== Terminación *-án* ===
**Chaflán*: deriva de *chanfrein*.
**Deán*: deriva de lo latín *DECANUS* a traviés de lo [[francés antigo]] *deiien*.
**Truhán*: deriva de lo francés antigo *truand*.
**Talismán*.
**Edecán*: deriva de *aide de camp*.

Con pocas excepcions como *deán*, las palabras adaptadas con la terminación *-án* no gosan corresponder a palabras que en latín teneban lo sufixo *-ANUS* que se convertió en castellano en *-ano* y tenió [[apocopa en castellano|apocopa]] en [[castellano medieval]]. A vegadas la terminación *-án* ye l'adaptación de la terminación *-ant* (*aïmant* > *imán*).

=== Terminación *-ón* ===
Puede estar lo mesmo sufixo *-ón*.
**Batallón*.
**Pabillón*.
**Peatón*.
**Pantalón*.
**Pichón*.

=== Sufixos d'orichen participial ===
Los participios son importants en la [[nominalización en francés]], d'astí que sigan bien representaus en los galicismos. Los [[adchectivo verbal en francés|adchectivos verbals]] acabaus en *-ant* u en *-ent* han puesto plegar como galicismos.
**Aïmant* > *imán*.
**Gaaignant* > *gañán*.
**Galant* > *galán*.
**Merchant* > *merchán*.

Tamién cualques participios pasaus substantivaus en *-é* u *-ée* han plegau a lo castellano sin prener las terminacions homologas *-ado*, *-ada* y adaptando-se de diferents trazas.

Bi ha casos en los que lo substantivo ye masculín y s'adapta con pocos cambios:
**Consommé* > *consomé*.

Bi ha casos en los que lo substantivo ye feminín en francés y s'adapta como masculín:
**Purée* > *puré*.

Las palabras con lo sufixo participial *-ée* se podeban adapar en castellano antigo con la terminación *-ea*:
**Assemblée* > *asemblea*.
**Crochée* > *corchea*.
**Cheminée* > *chimenea*.
**Gelée* > *jalea*.
**Livrée* > *librea*.
**Marée* > *marea*.
**Oublée* > *oblea*.

== Fraseolochía ==
Bi ha unidaz fraseolochicas d'orichen francés que presentan una forma muito pareixida a la orichinal:
**A la virulé*.

Bi ha expresions calcadas d'un modelo francés:
**En todos los sentidos*.
**Hombre de fácil acceso*.
**Mano de obra*.

== Lexico ==
Los campos lexicos a on que destaca la entrada de galicismos son:

=== Vida sinyorial ===
**Corcel*: "coser" en [[aragonés medieval]].
**Dama*: "duenya" en [[aragonés medieval]].
**Gala*: testimoniau ya en lo sieglo XIII, deriva de lo francés antigo *gale* ("celebración"), d'orichen francico en **wala* ("bien"), relacionau en orichen con *galán*, *regalo* y *galón*.   
**Galán*: adaptau de lo francés *galant*, ye lo [[participio present en francés|participio present]] de lo verbo *galer*, [[superstrato francico en francés|d'orichen francico]] en **wala* ("bien"), relacionau en orichen con palabras como *regalar*, *regalo* y *galón*.
**Paje*.

=== Banca y diners ===
**Aval*.
**Bolsa*.
**Billete*: deriva de lo francés *billet*; entró en lo [[sieglo XVI]].
**Cotizar*.
**Cupón*.
**Efectos públicos*.
**Endosar*.
**Explotar*.
**Ficha*.
**Financiero*.
**Finanzas*: encomenzo a fer-se servir en tiempos de la presencia espanyola en [[Flandres]], preso de lo [[idioma valón|valón]].
**Garantía*.
**Letra de cambio*.
**Lote*.
**Postal*.

=== Relacions socials ===
**Crápula*.
**Hombre de carácter*.
**Libertinaje*.
**Libertino*.
**Rentoy*: deriva de lo francés *rends-toi*; entró en lo [[sieglo XVI]].

=== Vestimenta y estilismo ===
**Bigudí*: deriva de lo francés *bigoudi*, que ye [[idioma arpitán|d'orichen francoprovenzal]].
**Bracamarte*: deriva de lo francés *braquemart*; entró en lo [[sieglo XVI]].
**Chapeo*: deriva de lo francés *chapeau*; entró en lo [[sieglo XVI]].
**Joya*: deriva de lo latín *GAUDIA* seguindo una [[fonetica d'o francés|lei fonetica]] propia de la mes gran part de las [[luengas d'oïl]] y de l'[[occitán septentrional]]. Dende lo petavín *joi(e)* u dende la [[parla de transición|zona de transición]] entre lo petavín y l'[[occitán lemosín]] entró como *jòia* en la luenga literaria occitana a traviés de la [[poesía trovadoresca]]. Asinas *jòia* ye un antigo [[galicismos en occitán|galicismo en occitán]]. L'occitán la transmitió a las luengas ibero-romances como lo castellano, y tamién a las italianas (*gioia*).
**Manteo*: deriva de lo francés *manteau*; entró en lo [[sieglo XVI]].
**Pantalón*.
**Pantufla*: deriva de lo francés *pantoufle*; entró en lo [[sieglo XVI]].
**Peluca*: deriva de lo francés *perruque*, [[italianismos en francés|italianismo transmeso por lo francés]]; entró en lo [[sieglo XVII]] como *perruca* y evolucionó ta *peluca* en lo [[sieglo XVIII]]
**Ponleví*: deriva de lo francés *pont levis*; entró en lo [[sieglo XVII]].
**Portamanteo*: deriva de lo francés *portemanteau*; entró en lo [[sieglo XVI]].

=== Casa, alochamiento, mobiliario ===

**Bufete*: deriva de lo francés *bufet*; entró en lo [[sieglo XVI]].
**Carpeta*: deriva de lo francés *carpette*; entró en lo [[sieglo XVI]].
**Cofre*: deriva de lo francés *coffre*, [[semicultismos en francés|semicultismo]] derivau de *COPHINU*, [[helenismos en latín|palabra griega amprada por lo latín]] que por via patrimonial ha dau *cofin* en [[idioma occitán|occitán]] y *cuévano* en aragonés y castellano.
**Dintel*: deriva de lo francés meyo *Lintel*; entró en lo [[sieglo XVI]].
**Hotel*.
**Somier*: se presenta prou pareixiu a la forma orichinal en francés, que por derivar de lo baixo latín *SAGMARIUS* ye cognato de l'aragonés *somero*. *SAGMARIUS* ye un derivau con sufixo [[sufixo -ario|-ARIU]] de *SAGMA* (*bastes*), amprau de lo griego σαγμα (*ságma*). 
**Taburete*: deriva de lo francés *tabouret*; entró en lo [[sieglo XVI]].
**Tapiz*: [[tapit]] en [[aragonés medieval]]. La forma castellana ye amprada de lo francés *tapis*, que ye un [[helenismos en francés|helenismo]] d'orichen [[griego bizantín|bizantín]] (*tapḗtion*, con [[itacismo]]).

=== Gastronomía ===
**Clarete*: deriva de lo francés *claret*; entró en lo [[sieglo XVI]].
**Compota*.
**Consomé*.
**Croqueta*.
**Galopín*: deriva de lo francés *galopin*; entró en lo [[sieglo XVII]].
**Grosella*: deriva de lo francés *groseille* (*grosele* en [[francés antigo]]), provinient [[superstrato francico en francés|de lo francico]] **krusil*, relacionau con lo neerlandés meyo *kroesel* y l'alemán dialectal *Kräuselbeere*.
**Guardamangel*: deriva de lo francés *garde-mangier*; entró en lo [[sieglo XVII]].
**Xira* / *jira*: deriva de lo francés *chair*; entró en lo [[sieglo XVI]].
**Puré*.
**Servilleta*: deriva de lo francés *serviette*; entró en lo [[sieglo XVI]].
**Sopa al uñón*.
**Trufa*: documentau ya de lo [[sieglo XVIII]] y amprau de lo francés *truffe*, que ye un [[occitanismos en francés|occitanismo]] derivau de *trufa*, evolución de lo latín vulgar **TŪFERA*, que corresponde a lo latín clasico *TŪBER*.

=== Incheniería y mecanica ===

**Calandra*: deriva de lo francés *calandre*, deformacion de *colandre* y *colendre*, evolucions de lo latín *CYLINDRUS*.
**Capó(t)*.
**Chasis*: deriva de lo francés *châssis*, forma sufixada con *-is* de *châsse* (cognato de "[[caixa]]" que significa cofre reliquario)
**Engranaje*.
**Pistón*.

=== Guerra, vida militar ===

Bi ha lexico militar medieval asociau a los invasors [[francos]], lo [[feudalismo]] y la [[Edat Meya tardana]], pero tamién un lexico de la guerras de los sieglos XVI-XVII, y de las guerras de los sieglos XVIII-XIX.

En la [[Edat Meya tardana]] entroron: *baluarte*, *botín* (a la vegada un [[superstrato francico en francés|chermanismo francico]]), *heraldo* y *pabellón*.

Las guerras de lo sieglo XVI facioron entrar una terminolochía belica nueva. Bel termin nuevo entró dende lo francés, estando dificil a vegadas poder distinguir l'orichen porque lo francés heba amprau muitos [[italianismos en francés|italianismo]]s d'esta campo lexico. En este contexto entroron palabras como *coselete*, *arcabuz*, *trinchea*, *tropa*, y *bagaje*. Estió especialment la [[Guerra de Flandres|sublevación de Flandres]] la que fizo que entrasen muitos termins militars, tanto franceses comuns como [[idioma picardo|picardo]]s u [[idioma valón|valons]]: *convoy*, *recluta*, *calibre*, *petardo*, *carabina*, etcetera.

**Afuste*: deriva de lo francés *affust*. Ye una palabra que entró dende los [[Países Baixos espanyols]].
**Arcabuz*: deriva de lo francés *arquebousse*; entró en lo [[sieglo XVI]], y ye un neerlandismo u tudesquismo.
**Bagaje*: deriva de lo francés *bagage*; entró en lo [[sieglo XVI]].
**Batallón*.
**Batería*.
**Batirse*.
**Bayoneta*.
**Botín*.
**Brigadier*.
**Calibre*, a la vegada un [[italianismos en francés|italianismo]]. Seguntes bel autor ye una palabra que entró dende los [[Países Baixos espanyols]].
**Carabina*: deriva de *carabine*. Ye una palabra que entró dende los [[Países Baixos espanyols]].
**Circunvalación*: deriva de lo francés *circonvallation*, ye una palabra que entró dende los [[Países Baixos espanyols]].
**Convoy*: corresponde a lo francés *convoi* substantivo verbal de *convoyer* < **CONVIARE*. Ye una palabra que entró dende los [[Países Baixos espanyols]].
**Coronel*.
**Coselete*: deriva de *corselet*; entró en lo [[sieglo XVI]].
**Jefe*: entró en los sieglos XVI-XVII como *xefe*.
**Maquis*.
**Masacre*: mortalera.
**Patrulla*.
**Patrullar*.
**Petar*: deriva de lo francés *peter*, ye una palabra que entró dende los [[Países Baixos espanyols]].
**Petardo*: deriva de lo francés *pétarde*, ye una palabra que entró dende los [[Países Baixos espanyols]].
**Pillaje*.
**Piquete*.
**Regimiento*.
**Recluta*: deriva de lo picardo *recrute* y ye una palabra que entró dende los [[Países Baixos espanyols]].
**Retreta*.
**Train de artillería*: deriva de lo francés *train d'artillerie*, ye una palabra que entró dende los [[Países Baixos espanyols]].
**Trinchera*: entró en lo sieglo XVI como *trinchea*, relacionau con lo francés actual *tranchée*, cognato de l'aragonés "trencada".
**Tropa*: deriva de lo francés *troupe*; entró en lo [[sieglo XVI]].
**Zigzag*.

En bel caso ye dificil poder determinar un orichen francés u italiano u si la transmisión a estau a traviés de lo francés u lo italiano.

=== Navegación ===

Los galicismos relacionaus con la navegación entroron a vegadas en un contexto militar. En bel caso los galicismos d'este campo lexico son palabras d'orichen chermanico que transmite lo francés. No siempre ye posible diferenciar un orichen escandinavo, baixo-alemán u neerlandés en estos termins.

En la [[Edat Meya tardana]] entroron *amarrar* (a la vegada un [[neerlandismos en francés|neerlandismo]]), *cable* y *quilla*. En los sieglos [[sieglo XVI|XVI]] y [[sieglo XVII|XVII]] entroron *izar*, *pilotaje* y *echar a pique*. En lo [[sieglo XVIII]] entró *cadete*, *corbeta* y *equipar*.
 
**Babor*: deriva de lo francés *babord*; entró en lo [[sieglo XVI]].
**Bita*: deriva de lo francés *bitte*; entró en lo [[sieglo XVI]].
**Carlinga*: deriva de lo francés ; entró en lo [[sieglo XVI]].
**Estribor*: deriva de lo francés ; entró en lo [[sieglo XVI]].
**Mástil*: deriva de lo [[francés antigo]] *mast*, palabra [[superstrato francico en francés|d'orichen francico]] que tamién pasó a lo navarro-aragonés y lo castellano y evolucionó como *mástel* (documentada en [[aragonés medieval]]), y dimpués *mástil*.
**Obenque*: deriva de lo francés ; entró en lo [[sieglo XVI]].
**Rebenque*: deriva de lo francés *raban*; entró en lo [[sieglo XVI]].
**Yola*: deriva de lo francés *yole*, d'orichen chermanico, probablement de lo [[idioma baixo-alemán|baixo alemán meyo]] *jolle*.

=== Administración ===
**Personal*.

=== Politica ===
**Complot*.
**Control*.
**Parlamento*.

=== Atros ===
**Granja*: deriva de lo francés *grange*, que proviene de lo latín *GRANICA* y significa "[[granero]]". Encara que no siga una palabra de lo campo semantico relichioso, s'introdució por l'actividat de la [[Orden de Sant Benedet]], important propietaria de tierras arredol de monesterios en la [[baixa Edat Meya]]. Corresponde a l'aragonés *grancha*, documentau en [[aragonés medieval]]. 
**Granjero*: derivau de l'anterior con sufixo [[sufixo -ero|-ero]] u adaptau dende l'orichinal francés antigo *grangier*.
**Hugonote*: deriva de lo francés *huguenot*; entró en lo [[sieglo XVI]].
**Javalina*: deriva de lo francés *javeline*; entró en lo [[sieglo XVI]].
**Marrón*: substituyó a *pardo* de fueras de bel emplego como las colors de los animals.
**Pichón*. Se remonta a lo latín tardano *PĪPIŌNEM*, substantivo relacionau con lo verbo d'orichen [[onomatopeya|onomatopeyico]] *PĪPIŌ* (*pio-pio*). Si ye claro un orichen latino tardano, no ye clara la cadena de transmisión ta las luengas ibero-romances: bel autor lo considera galicismo, belatro [[italianismos en castellano|italianismo]]. D'estar un galicismo derivaría de *pigeon*, que yera *pijon* en [[francés antigo]] y se remontaría a la disimilación **PĪBIŌNEM* de la forma latina *PĪPIŌNEM*. *Pigeon* habría teniu la mesma adaptación fonetica que *jaquette* y *jarretière* como *chaqueta* y *charretera*.
**Ruta*. Ye l'adaptación de lo francés *route*, que deriva de lo latín *rupta*.

=== Occitanismos transmesos por lo francés ===
**Pastorela*.
**Trufa*.

=== Italianismos transmesos por lo francés ===
Son galicismos [[italianismos en francés|d'orichen italiano]]:
**Batallón*: la forma orichinal ye lo italiano (*battaglione*). Bel autor considera que ha plegau a lo castellano a traviés de lo francés *bataillon*.
**Canela*: la forma orichinal en italiano ye *cannella*, diminutivo de *canna*, que pasó a lo [[francés antigo]] como *canele*.
**Coronel*: la forma orichinal en italiano ye *colonnello*, qui manda una [[columna militar]]. En lo [[sieglo XVI]] ya heba entrau en francés primero baixo diferents formas *coulonel*, *colonnel*, *colonel*, *couronnel*, *couronnal*, persistindo dica primers de lo sieglo XVII la variant *coronel*, que estió la que habría entrau en castellano.
**Guepardo*: la forma orichinal en italiano ye *gattopardo*, que en francés s'adaptó como *guépard*.
**Peluca*: las formas orichinals en lo norte d'Italia son *parrucca* y *perrucca*. En francés fue amprau como *perruque* en lo [[sieglo XV]]. D'acuerdo con bel autor entró dende lo francés en lo [[sieglo XVII]] como *perruca* y en lo [[sieglo XVIII]] evolucionó ta *peluca*, por influencia de *pelo*.

=== Neerlandismos transmesos por lo francés ===
Son galicismos [[neerlandismos en francés|d'orichen neerlandés]]:
**Abra*: deriva de lo francés *havre*, *havene* en [[francés antigo]] y en [[neerlandés meyo]]. La forma orichinal ye **hafno* en [[proto-chermanico]], que tamién ha orichinau *Häfn* *Höfn* en [[idioma norrén antigo|norrén antigo]]. En castellano significa "[[baía]] chica".
**Alzacuello*: ye un calco de lo francés *hausse-col*, que deriva de lo neerlandés *halskote*. La forma orichinal neerlandesa ye una palabra composada de *hals*, [[cuello]] y de *kot*, [[cota]].
**Amarrar*: deriva de lo francés *amarrer* y de lo neerlandés *aanmarren* ("ligar"). En neerlandés no teneba un significau relacionau especificament con los barcos como en francés y en castellano.
**Arcabuz*: deriva de lo francés *arquebuse*, que proviene de lo neerlandés *hakebus*, de *hake*, [[gancho]] y *bus*, [[caixa]]. Bi ha un atra hipotesi etimolochica que lo relaciona millor con l'[[idioma alamanico|alamanico]] *hakenbuchs* que con lo neerlandés, por lo que podría estar un [[tudesquismos en francés|tudesquismo]].
**Babor*: deriva de lo francés *bâbord*, que proviene de lo neerlandés *bakboord*.
**Balandra*: deriva de lo francés *balandre* / *bélandre*, que proviene de lo neerlandés *bij* ("cerca de") y *land* ("tierra").
**Baluarte*: deriva de lo francés antigo *balouart*, que proviene de lo [[neerlandés antigo]] *bolwerk*.
**Bauprés*: deriva de lo francés *beaupré*, que proviene de lo neerlandés *boegspriet*.
**Begardo*: deriva de lo francés *begard*/*begart*, adaptación de lo [[neerlandés meyo]] *beggaert*, forma derivada con sufixo *-art* de lo verbo **beggen* ("rezar").
**Berma*: deriva de lo francés *berm*, amprau de lo [[neerlandés meyo]] *barm*, cognato de l'anglés *brim*. Hi ha un atra interpretación que considera la palabra francesa como un tudesquismo.
**Berbiquí*: deriva de lo francés *vilebrequin*, adaptación de lo neerlandés *wimmerlkijn*.
**Bloque*: deriva de lo francés *bloc*, amprau de lo neerlandés *blok* ("[[tronco]]"), cognato de la palabra [[idioma longobardo|longobarda]] que orichinó *balcón*.
**Briqueta*.
**Canica*.
**Colza*.
**Chalupa.
**[[Dala]].
**Escora.
**[[Espeque]]*.
**[[Fletán]]*.
**[[Frete]]*.
**[[Kermés]]*.
**[[Lorisidae|Loris]]*.
**[[Maniquí]]*.
**[[Maquillache|Maquillaje]]*.
**Maquillar*.
**[[Dalbergia cearensis|Palisandro]]*.
**[[Popelina]]*.
**[[Potasa]]*.
**[[Relinga]]*.

### Orientalismos transmesos por lo francés
En los sieglos XVIII y XIX lo francés ha transmeso a lo castellano uns cuantos termins d'orichen arabe, persa u turco plegaus a traviés d'ambients academicos, diplomaticos u periodisticos. 
**[[Babucha]]*.
**[[Arem|Harén]]*.
**[[Dervix|Derviche]]*.
**[[Hurí]]*.
**[[Minaret]]e*: en castellano se troba tamién la forma paralela *[[alminar]]*. Corresponde a l'aragonés medieval Zoma.
**[[Musulmán]]*.
**[[Razzia]]*.
**[[Ulema]]*.

## Referencias

## Bibliografía
* Rafael Lapesa: *[[Historia de la lengua española]]*. Editorial Gredos, 2001. 
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.
* Mario Desjardins: *Breve estudio de los galicismos a través de la historia*. TINKUY nº 4. Febrero, 2007.
* Jean-Louis Tritter: *Histoire de la langue Française*. Editor: Paris, Ed. Ellipses - 1999.